Ir-Regolament tal-Kummissjoni (KE) Nru 1887/2000
tas-6 ta’ Settembru 2000
li tikkonċerna l-awtorizazzjoni provviżorja ta’ addittiv ġdid fl-ikel
(Test b’rilevanza għażl-ŻEE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tikkonċerna addittivi ġodda fl-għalf [1], kif l-aħħar emendata bir-Regolament tal-Kummissjoni (KE) Nru 1353/2000 [2], u b’mod partikolari l-Artikolu 3 tagħha,
Billi:
(1) Id-Direttiva 70/524/KEE tipprovdi biex addittivi ġodda ikunu jistgħu jiġu awtorizzati, billi jittieħed akkont ta’ l-avvanzi fit-tagħrif xjentifiku u tekniku.
(2) L-awtorizzazzjoni proviżorja ta’ addittivi ġodda għandha tingħata jekk, fil-livell permissibbli fl-għalf, ma jaffetwawx ħażin is-saħħa tal-bniedem jew tal-annimal jew tal-ambjent, u lanqas ma tagħmel ħsara lill-konsumatur billi tbiddel il-karatteristiċi tal-prodotti ta’ l-annimali, jekk il-preżenza tiegħu fl-għalf tista’ tkun kontrollata, u hu raġonevoli biex tassumi, in vista tar-riżultati disponibbli, li l-kondizzjoni stabbilita fl-Artikolu 3a(a) tad-Direttiva 70/524/KEE, i.e. l-effetività, jkunu intlaħqu.
(3) Fid-dawl tad-dettalji ippreżentati fil-file u eżaminati mill-Istati Membri, l-kondizzjonijiet għall-awtorizzazzjoni proviżorja għal "klinoptilolit ta’ oriġini sedimentarja", li huwa tal-grupp "Aġenti tat-tgħaqqid, kontra t-tgħaqqid u l-koagulanti", intlaħqu.
(4) "Klinoptilolit ta’ oriġini sedimentarja" għandhom ukoll ikunu inklużi fil-programm għas-sorveljar tal-preżenza possibbli għad-diossini stabiliti għal kwalunke addittivi oħra li huma ta’ l-istess grupp diġa awtorizzat. Dispożizzjoni hija magħmulha għall-programm għal aġenti tat-tgħaqqid awtorizzati, aġenti kontra t-tg]aqqid u koagulanti fir-Regolament tal-Kummissjoni (KEE) Nru 2439/1999 [3], kif emendat bir-Regolament (KE) Nru 739/2000 [4]. Wara l-15 ta’ Ottubru 2000, id-data li fiha r-riżultati tal-programm tas-sorveljar bħala komplut għandu jkun disponibbli, l-limiti ta’ sejbiet stabbiliti fil-metodu ta’ l-analiżi tad-diossina għandu jkun applikat jekk l-ebda limitu massimu speċifiku bbażat fuq informazzjoni suffiċjenti mill-programm ta’ sorveljar għall-preżenza tad-diossini f’dan l-addittiv ġdid hu stabbilit.
(5) Il-miżuri li hemm provvediment dwarhom f’dan ir-Regoalment huma b’mod konformi ma’ l-opinjoni tal-Kumitat Permanenti għall-Għalf,
ADOTTAT DAN IR-REGOLAMENT:
Artikolu 1
"Klinoptilolite ta’ oriġini sedimentarja", li huwa tal-grupp "Aġenti tat-tgħaqqid, kontra t-tgħaqqid u l-koagulanti" hu hawnhekk proviżjonalment awtorizzat b’mod konformi mad-Direttiva 70/524/KEE bħala addittiv fl-għalf, skond il-kondizzjoni stabbilita fl-Anness ta’ dan ir-Regolament.
Il-Kummissjoni għandha tirrevedi dan ir-Regolament qabel il-15 ta’ Ottubru 2000 fid-dawl tar-riżultati tal-programm ta’ sorveljar għal presenza ta’ diossina f’dan l-addittiv ġdid.
Artikolu 2
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-regolament għandu jorbot fl-intier tiegħu u japplika direttament l-Istati Membri kollha.
Magħmul fi Brussel, fis-6 ta’ Settembru 2000.